Ehdotus neuvoston asetus asetuksen (EY) N:o 2287/2003 muuttamisesta keisarihummerin kalastusmahdollisuuksien osalta Pohjanmerellä /* KOM/2004/0783 lopull. */





Bryssel 08.12.2004 KOM(2004)783 lopullinen . Ehdotus NEUVOSTON ASETUS asetuksen (EY) N:o 2287/2003 muuttamisesta keisarihummerin kalastusmahdollisuuksien osalta Pohjanmerellä . (komission esittämä) PERUSTELUT Neuvoston asetuksessa (EY) N:o 2287/2003 vahvistetaan vuodeksi 2004 yhteisön vesialueilla ja yhteisön aluksiin sellaisilla muilla vesialueilla, joilla pyyntirajoitukset ovat tarpeen, sovellettavat eräiden kalakantojen ja kalakantaryhmien kalastusmahdollisuudet ja niihin liittyvät edellytykset. Asetuksen (EY) N:o 2287/2003 liitteessä I B säädetään yhteisön keisarihummerin kalastusmahdollisuuksista alueella IIa (EY:n vedet) vuodeksi 2004. Mainitun liitteen alaviitteessä esitetään, että TACia tarkistetaan ylöspäin, kun neuvosto päättää hallintajärjestelyistä saaliiden valvomiseksi niiden kalastusten osalta, joilla pyydetään keisarihummeria ja turskaa. Komissio on nyt päättänyt kalastuksen valvonnan tehostamiseksi tarvittavista lisäedellytyksistä, jotka ovat samanlaisia kuin turskaan läheisesti liittyvän koljan kalastukseen sovellettavat edellytykset. Tämän ehdotuksen tarkoituksena on toteuttaa tarvittavat muutokset asetuksen (EY) N:o 2287/2003 liitteisiin I B ja IV. Neuvostoa pyydetään hyväksymään tämä ehdotus mahdollisimman nopeasti, jotta kalastajat voivat suunnitella kalastuskauden toimintansa. Ehdotus NEUVOSTON ASETUS asetuksen (EY) N:o 2287/2003 muuttamisesta keisarihummerin kalastusmahdollisuuksien osalta Pohjanmerellä EUROOPAN YHTEISÖJEN NEUVOSTO, joka ottaa huomioon Euroopan yhteisön perustamissopimuksen, ottaa huomioon elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002[1] ja erityisesti sen 20 artiklan 1 kohdan, ottaa huomioon komission ehdotuksen[2] , sekä katsoo seuraavaa: (1) Yhteisön keisarihummerin kalastusmahdollisuudet alueella IIa (EY:n vedet) vuodeksi 2004 vahvistetaan yhteisön vesialueilla ja yhteisön aluksiin sellaisilla muilla vesialueilla, joilla pyyntirajoitukset ovat tarpeen, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2004 19 päivänä joulukuuta 2003 annetun neuvoston asetuksen (EY) N:o 2287/2003[3] liitteessä I B. (2) Mainitun liitteen alaviitteessä esitetään myös, että suurinta sallittua saalista (TAC) tarkistetaan ylöspäin ja se jaetaan jäsenvaltioille, kun neuvosto päättää hallintajärjestelyistä saaliiden valvomiseksi niiden kalastusten osalta, joilla pyydetään keisarihummeria ja turskaa. (3) Vaikka tällainen TACin korottaminen olisikin tieteellisten lausuntojen mukainen, se pitäisi jakaa vain niille jäsenvaltioille, jotka soveltavat tiettyjä edellytyksiä kalastusaluksiinsa kalastuksen valvonnan tehostamiseksi. Keisarihummerin pyyntiä Pohjanmerellä koskevat erityisedellytykset olisi lisättävä liitteeseen IV. (4) Asetus (EY) N:o 2287/2003 olisi näin ollen muutettava vastaavasti, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 2287/2003 liitteet IB ja IV tämän asetuksen liitteen mukaisesti. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä päivänä kuuta Neuvoston puolesta Puheenjohtaja LIITE Muutetaan asetus (EY) N:o 2287/2003 seuraavasti: (1) Korvataan liitteessä I B keisarihummeria alueilla IIa (EY:n vedet) ja Pohjanmerellä (EY:n vedet) koskeva kohta seuraavasti: +++++ TABLE +++++ (2) Lisätään liitteeseen IV 20 kohta seuraavasti: ”20. Keisarihummerin kalastuksen erityisedellytykset Pohjanmerellä a) Alusten, joille jokin jäsenvaltio on myöntänyt erityiskalastusluvan keisarihummerin kohdennettua kalastusta varten asetuksen (EY) N:o 1627/94 7 artiklan mukaisesti, on noudatettava seuraavia edellytyksiä: i) niiden on ilmoitettava kansallisille viranomaisille keisarihummerin purkamistoimien paikka ja aika vähintään neljä tuntia ennen purkamista lukuun ottamatta tapauksia, joissa purkaminen tapahtuu jäsenvaltion määräämänä ajankohtana; ii) niiden on suoritettava tällaiset purkamiset yksinomaan lippujäsenvaltion nimeämissä satamissa; iii) niiden on toimitettava asiaa koskevat kalastuspäiväkirjan sivut kansallisille viranomaisille ennen kuin aluksella pidettyjen saaliiden purkaminen aloitetaan; iv) ne eivät saa purkaa aluksella pidettyjä keisarihummereita ennen kuin asianomaiset kansalliset viranomaiset ovat antaneet siihen luvan; v) ne pitävät aluksella enintään 5 prosenttia turskaa osuutena aluksella olevien meren eliöiden elopainosta; vi) ne eivät saa jälleenlaivata keisarihummereita merellä; vii) niillä ei pidetä eikä käytetä trooleja, joiden silmäkoko on pienempi kuin 70 mm. b) Edellä a alakohdassa tarkoitettuja erityiskalastuslupia ei saa myöntää yli kolmeksi kuukaudeksi. c) Sellaista erityiskalastuslupaa ei saa myöntää, joka on voimassa samalle alukselle myönnetyn edellisen erityiskalastusluvan voimassaolon päättymistä seuraavien kolmen kuukauden aikana, jos jokin seuraavista on tapahtunut luvan voimassaoloaikana: i) kansallisten kalastuksenvalvontaviranomaisten tarkastuksessa on todettu, että aluksella on yli 5 prosenttia turskaa mitattuna elopainona prosentteina kaikesta aluksella olevasta kalasta; ii) alus on jättänyt toimittamatta VMS-raportin tai, jos VMS-järjestelmä on epäkunnossa, manuaalisesti annettavan sijaintiraportin tai on toimittanut väärän sijaintiraportin; iii) kansallisten kalastuksenvalvontaviranomaisten purkamistarkastuksessa on todettu, että alukselta on purettu tai sillä on pidetty keisarihummeria (elopainona) yli 10 prosenttia enemmän kuin a alakohdan (iii) alakohdan mukaisesti toimitetuilla kalastuspäiväkirjan sivuilla on ilmoitettu kyseisen lajin osalta; iv) kansalliset kalastuksenvalvontaviranomaiset ovat havainneet aluksen siirtävän lastia merellä toiseen alukseen; v) kansalliset kalastuksenvalvontaviranomaiset ovat havainneet aluksen purkavan keisarihummeria ilman sille myönnettyä a alakohdan iv alakohdassa tarkoitettua purkamislupaa; vi) kansalliset kalastuksenvalvontaviranomaiset ovat havainneet aluksen rikkoneen neuvoston asetuksen (EY) N:o 850/98 säännöksiä; vii) kansalliset kalastuksenvalvontaviranomaiset ovat havainneet aluksen purkavan kalaa toimittamatta etukäteen kalastuspäiväkirjan sivuja a alakohdan iii alakohdan mukaisesti.” [1] EYVL L 358, 31.12.2002, s. 59. [2] EUVL C […], […], s. […]. [3] EUVL L 344, 31.12.2003, s. 1. Asetus sellaisena kuin se on viimeksi muutettuna komission asetuksella (EY) N:o 1645/2004 (EUVL L 296, 21.9.2004, s. 3).